**РЕЦЕНЗИЯ**

от проф. д-р Росен Костадинов Стоянов

Професионално направление 3.5. Обществени комуникации и информационни науки

Нов български университет

20.12.2020 година

**На докторска дисертация**

на докторант Жюстин Томс Джадала Мария, с тема на дисертационен труд „Корпоративна комуникация с външни публики чрезсобствени медии.Корпоративни блогове в условията на социални мрежи"”, департамент Медии и комуникация, Нов български университет, професионално направление 3.5. Обществени комуникации и информационни науки.

Научен ръководител:

Проф. д-р Десислава Бошнакова

Дисертационният труд е разделен в три глави, придружени от библиография с общ обем 181 текст от общо 268 страници, общо 4 Приложения, в това число наръчник, речник, интервюта. Текстът се позовава на 230 цитирани източници и бележки под линияи 85 текста, обособени като библиография, 40 от които на английски и френски език.

В първа глава, Част 1, докторант Томс прави исторически обзор на възникването на блоговете посвета и в България, и развитието на българоезичнатаблогосфера. В тази част на разработката е проследено развитието на блоговете в ерата на социалните мрежи като е приложена и статистика за тяхното състояние.

Втора част на тази глава от научния труд е фокусирана върху изясняване същността на блоговете – вече част дигиталната екосистема, но в контекста на корпоративното съдържание. Предлага се и класификация на блоговете.

Двете части на Втора глава са отделени за изясняване основните цели, с които трябва да се „справят“ корпоративните блогове, както и тяхната типологизация, съдържание, теми, похватии т.н. Засегнат като акцент е и въпросът с авторските права.

Трета глава от дисертацията на колегата Томс, със своите три части, посочва тези, хипотези и задачи, методология на изследването и резултатите от него. Представени и анализирани са данните от анкетно, количествено и качествено проучване, интерпретацията на които приемам.

Силно и постоянно заявително подкрепям критичното мислене и критичния подход, налични в текста. Оставено е място за представяне на позитивни примери, още повече в контекста на силата на сравнителния анализ, като аргументативна предпоставка за доказване на докторантската теза.

**Точно формулирани цели и задачи на дисертацията.**

Цел – „*Целта на труда е да се анализират в детайли корпоративните блогове като собствени медии и инструмент за комуникация с външни публики и да бъде изведен добър модел за създаване на корпоративен блог. Целта на дисертационния труд е да бъде изследвана ролята и мястото на корпоративните блогове във фирмената комуникация*“, тезата – „корпоративните блогове представляват основно място за съхранение на корпоративната комуникация в публичен план“.

Приемам и оценявам поставените цели и тезата като дисертабилни, в контекста на практикоприложния акцент на разработката.

**Степен на познаване на състоянието на проблема и съответствие на използваната литература.**

Налице.

**Коректност при цитирането на представителен брой автори.**

Налице.

**Наличие на обоснован и разработен теоретичен модел на изследването.**

Лично според мен, на места докторант Томс не съумява да избяга от собственото явно пристрастие и професионална ангажираност от прагматиката, по начин, който ще обективира научно съжденията й. По този начин се налагат авторови изводи, които приемам по-скоро като персонални възгледи, отколкото логично постигнати чрез научен метод изводи и заключения. В този смисъл и приемам теоретичния модел на изследването.

**Съответствие на избраната методология и методика на изследване с поставената цел и задачи на дисертационния труд.**

Давам позитивна оценка на изцяло точното припокриване на методологията с предварително поставените от докторант Томс цели и задачи.

**Наличие на собствен принос при събирането и анализирането на емпиричните данни.**

Изследването е авторско, коректно и съвестно проведено. Постигнатите обобщения, изводи и интерпретации за достатъчно значими за нивото, за което текстът е представен за защита.

Това от своя страна ми дава основание да оценя по достойнство собствения принос на докторанта при събирането и анализирането на емпиричните данни.

Авторефератът отразява съдържанието на дисертацията, като съдържа в себе си необходимата информация и акценти от проведеното изследване.

**Описание на приносите.**

Приносите са коректно описани така, както ги вижда докторант Жюстин Томс. В лично качество подкрепям самочувствието в заявката, особено когато покритието му е доказано в практиката, какъвто е и случаят.

**Въздействия на дисертационния труд върху външната среда.**

Макар и не особено много на брой – публикациите по дисертационния труд са общо 3 самостоятелни и 1 в съавторство на български език, като част от предварително свършената по темата работа, дават основание да бъдат приети като необходими и достатъчни.

**Използване и цитиране от други автори, отзиви в научния печат и др.**

Добро впечатление прави факта, че са налице други упоменати публикации, цитирани от автори в сферата на маркетинга.

От предоставения текст ясно личи, че докторантът притежава задълбочени практически познания по съответната специалност, както и способности за самостоятелни научни изследвания.

Наблюдава се известна преднамереност в подбора на авторите, но това в крайна сметка е решение на всеки автор.

**Мнения, препоръки и бележки.**

Ще си позволя да дам някои препоръки и да отправя известни забележки.

1. Като че ли нерелевантни на останалата осъвременена част на текста са цялото Приложение 5 (от 2007 г.)и Класацията от с. 261 нататък– от 2015 г.
2. Форматирането не е по изискванията на НБУ.

**Заключение.**

Уважаеми членове на научното жури, вземайки предвид посочените дотук обстоятелства, с настоящото приемам предложения дисертационен трудна докторант Жюстин Томс Джадала Мария, с тема на дисертационен труд „Корпоративна комуникация с външни публики чрезсобствени медии.Корпоративни блогове в условията на социални мрежи"”, като с внимание и интерес ще проследя отговорите на поставените в рецензиите и становищата въпроси и евентуални мнения и препоръки, за да финализирам оценката си докторант Томс да придобие научната и образователна степен „доктор“ в професионално направление 3.5. Обществени комуникации и информационни науки, в положителността на която не се и съмнявам.

20.12.2020 г. С уважение:.........................

проф. д-р Росен К. Стоянов